Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Egiptus püüab vahendada relvarahu Hamasi ja Iisraeli vahel,
sihiga leevendada pingeid, sillutada teed Gaza ülesehitamisele
ning rajada alus toimivale lahendusele Iisraeli-palestiinlaste kauases tülis.
Kahe Hamasi valduses oleva hukkunud Iisraeli sõduri perekonnad
korraldasid protesti Jeruusalemmas peaminister Netanyahu residentsi ees
ja õhutasid teda hoiduma lepinguist palestiinlaste rühmitustega,
kui ei tagastata sõdurite surnukehi.
USA välisminister Pompeo: president Trumpi korralduste osana
kavatseb USA jõustada nädala algul ulatuslikud sanktsioonid Iraani vastu.
Egiptus on püüdnud vahendada relvarahu Hamasi ja Iisraeli vahel.
Ühe Egiptuse ametniku sõnul soovitakse leevendada pingeid,
sillutada teed Gaza ülesehitamisele
ja luua alus toimivale lahendusele Iisraeli-palestiinlaste kauases tülis.
Seoses läbimurde võimalusega
lükkas peaminister Netanyahu edasi plaanitud reisi Kolumbiasse.
Kuid Hamasi poliitjuhtkonna koosoleku järel,
kus nõustuti Egiptuse pakutud relvarahuga,
keeldus palestiinlaste president Abbas Egiptuse kompromissettepanekust,
mis hõlmas ka Gaza töötajate palkade maksmist PO poolt
ja vastutuse võtmist sektoris,
ning kaugendas seega võimalusi palestiinlaste leppimiseks.
Iisraeli julgeolekukabinet pidas eile Jeruusalemmas 5-tunnise kohtumise,
et arutada võimalikku relvarahu.
Julgeolekukabineti liikmed jõudsid aga järeldusele,
et ulatusliku, pika-ajalise kokkuleppe võimalused Gazas on pea olematud.
Koosolek, kus tegi olukorrast ülevaate ka IDF peastaabi ülem Eizenkot,
lõppes arusaamaga, et kokkuleppe teel on liialt takistusi
ja on kahtlane, kas neid suudetakse ületada.
Seepärast ei tehtud ühtki otsust
ja kabinetiliikmeil ei palutud hääletada Iisraeli osaluse suhtes kokkuleppes.
Hamas teatas, et ei tagasta
2014. a Gaza sõjas hukkunud IDF-i sõdurite surnukehi
ega ka Gazasse läinud iisraellasi,
keda islamirühmitus vangis hoiab.
Hamasi väitel jõutakse edusammudeni kõnelustel Iisraeli tsiviilisikute
ja hukkunud sõdurite, sh Oron Shauli ja Hadar Goldini tagastamiseks,
vaid "tõsiste" palestiinlastest vangide vabastamise korral.
Samas on Iisrael vastu
tapmissüüdistusega palestiinlastest vangide vabastamisele ja nõuab,
et mis tahes laiem humanitaarleping algaks Iisraeli tsiviilisikute
ja sõdurite surnukehade tagastamisega.
Iisraeli luureminister Katz
kohtus enne kabinetiistungit Goldini perekonnaga,
kes nõudis, et mis tahes leping Hamasiga
sõltuks poiste tagastamisest. Katz kirjutas Twitteris:
"Olukord Gazas jõuab kriitilise piirini: kokkulepe või sõda.
Toetan mis tahes plaani, mis hõlmab
Gaza jaoks Egiptuse infrastruktuuri paigaldamist merel ja maal
rahvusvahelise jälgimise all.
Lähiajal peab igasugune abi Gazale sõltuma selgest kokkuleppest
hukkunud sõdurite ja vangistatute tagastamiseks."
Kahe Hamasi valduses oleva hukkunud Iisraeli sõduri perekonnad
korraldasid protesti Jeruusalemmas peaminister Netanyahu residentsi ees
ja õhutasid teda hoiduma kokkuleppest palestiinlastega,
kui ei tagastata sõdurite surnukehi.
See pole sobiv ja see on arusaamatu,
et meie peaminister annab Gazale humanitaarabi
ning algatab kokkuleppeid ja teisi lahendusi,
nõudmata esmalt tagasi Hadari ja Oroni.
USA välisminister Pompeo teatas,
et president Trumpi korralduste osana
kavatseb USA jõustada nädala algul ulatuslikud sanktsioonid Iraani vastu.
Esimesed sanktsioonid,
mille Obama valitsus eemaldas seoses 2015. a tuumalepinguga,
jõustuvad Washingtoni teatel täna.
Muuhulgas ja vaatamata Euroopa liitlaste vastuseisule,
tühistas USA litsentsid,
mis lubasid Iraanil osta nii USA kui Euroopa lennukeid.
Seepärast hankis Iraan eile kiire lepinguga enne müügi sulgemist
viis uut Euroopa kommertslennukit.
Trumpi valitsus nõudis JCPOA Euroopa osalistelt lepingu muutmist.
USA sõnul ei tegelenud vigane leping adekvaatselt Iraani tuumapüüdlustega
kuid Washingtoni Euroopa liitlased,
sh Saksamaa, Prantsusmaa ja Inglismaa,
püüdsid pigem säilitada 2015. a lepet,
mille tõttu kasvasid oluliselt EL energiaimport Iraanist
ja ka teised tähtsad äritehingud.
Homme jõustub EL uuendatud blokeerimisstatuut,
et kaitsta EL firmasid seadusliku äriajamise eest Iraaniga
USA ekstraterritoriaalsete sanktsioonide mõju eest.
Jõustumise järel
lubab blokeerimisstatuut Euroopa operaatoritel saada tagasi
USA ekstraterritoriaalsetest sanktsioonidest johtuva kahju
neid põhjustavailt isikuilt
ja tühistab ELis kõik nendega seotud välismaiste kohtute otsused.
Samuti keelab see EL isikuil sanktsioonide järgimise.
Heidelbergi Ülikooli rahvusvaheliste suhete ja välispoliitika professori
Sebastian Harnischi sõnul
tahab EL kaitsta oma paljutõotavaid ärisuhteid Iraaniga.
Lisaks hoiatavad lepingut toetavad Euroopa juhid,
et kui USA Iraaniga sõtta läheb,
võib uus sõjaline konflikt pingestada olukorda Lähis-Idas,
mis võib omakorda ohustada rahu ja stabiilsust Euroopas.
Esiteks usuvad sakslased,
et leping on hetkel parim viis Iraani tuumalepingu vaoshoidmiseks.
Saksamaa tahab ära hoida
sõjalise konflikti arenemise Lähis-Idas.
Arvan, et nii Saksamaa kui teiste Euroopa valitsuste meelest
on Lähis-Idas juba niigi probleeme
ja nad tahavad vältida olukorra halvenemist.
Viimased ja olulisimad sanktsioonid, mis USA kavatseb Iraanile seada,
sh Iraani naftasektorile ja keskpangale, jõustuvad 4. novembril.
USA välisminister Pompeo rõhutas Aasiast naastes reporteritele,
et sanktsioonid on tähtis osa USA jõupingutustest
Iraani kuritahtliku tegevuse tõrjumisel.
Aitäh vaatamast!
Meid näeb ka internetis aadressil tv7israelnews.com või tv7.fi
Tagasisidet võib saata aadressil israelnews@tv7.fi
Teisi aktuaalseid uudiseid regioonist leiab meie Facebooki lehelt.
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri